Diari Oficial de la Generalitat Valenciana


Sumari del DOGV 5200, del 16-02-2006 (2006/1407)

RESOLUCIÓ de 30 de gener de 2006, del director del Centre de Desenvolupament Marítim, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2006.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5200

Data del DOGV
:   16-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1407


Data del document
:   30-01-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * examen
    * embarcació d'esbarjo
    * esport

RESOLUCIÓ de 30 de gener de 2006, del director del Centre de Desenvolupament Marítim, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2006. [2006/Q1407]  
La Generalitat Valenciana és competent en matèria d'ensenyances nauticoesportives i subaquaticoesportives, pel Reial Decret 1.952/1996, de 23 d'agost, sobre traspàs de funcions i servicis de l'administració de l'Estat a la Comunitat Valenciana, publicat en el Diari Oficial de la Generalitat Valenciana, de 24 de setembre de 1996; i és la Conselleria d'Infraestructures i Transport la que assumix el desenvolupament i l'aplicació de les esmentades competències a través del Centre de Desenvolupament Marítim, creat pel Decret 182/1999, de 5 d'octubre, del Govern Valencià, publicat en el Diari Oficial de la Generalitat Valenciana, de 18 d'octubre de 1999.  
L'exercici d'estes funcions s'ha de realitzar, com s'establix en el Reial Decret citat, de conformitat amb els criteris establits amb caràcter general per la normativa estatal quant al contingut dels programes, tipus de titulació i disseny de proves. Estos exàmens es realitzaran segons establix l'orde del Ministeri de Foment, de 17 de juny de 1997, reguladora de les condicions per al govern d'embarcacions de recreació, publicada en el Boletín Oficial del Estado, de 3 de juliol de 1997, en la Resolució de la Direcció General de la Marina Mercant, de 30 de desembre de 1997, publicada en el Boletín Oficial del Estado de 9 de gener de 1998, que desenvolupa l'orde anterior, i en el Reial Decret 259/2002, de 8 de març, pel qual s'actualitzen les mesures de seguretat en la utilització de motos aquàtiques, publicat en el Boletín Oficial del Estado, de 12 de març de 2002.  
Per tot això, i fent ús de les atribucions que concedix al director del Centre de Desenvolupament Marítim de la Generalitat Valenciana l'article 14 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
Aprovar la convocatòria d'exàmens teòrics per a l'obtenció dels diferents títols nauticoesportius, amb subjecció a les bases següents:  
Primera. Es convoquen els exàmens teòrics següents per províncies:  
Alacant   
10/11 març  
Patró de iot  
Patró d'embarcacions de recreació  
Patró per a navegació bàsica  
12/13 maig  
Patró de iot  
Patró d'embarcacions de recreació  
Patró per a navegació bàsica  
24/25 novembre  
Patró de iot  
Patró d'embarcacions de recreació  
Patró per a navegació bàsica  
Castelló  
16/17 juny  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró moto nàutica A  
Patró moto nàutica B  
València  
7/8 abril  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró moto nàutica A  
Patró moto nàutica B   
21/22 juliol  
Capità de iot  
Patró de Iot  
Patró d'embarcacions de recreació  
Patró per a navegació bàsica.  
Patró moto nàutica A  
Patró moto nàutica B  
15 /16 desembre  
Patró de iot  
Patró d'embarcacions de recreació  
Patró per a navegació bàsica  
Segona. Normes generals  
2.1 Per a obtindre el títol corresponent, les persones que superen els exàmens teòrics hauran d'aprovar, a més, els exàmens pràctics o bé acreditar la realització de les pràctiques bàsiques de seguretat i navegació que establix l'Orde de 17 de juny de1997, del Ministeri de Foment, per la qual es regulen les condicions per al govern d'embarcacions de recreació.  
2.2 Per als títols que habiliten per a governar motos nàutiques, les persones que superen els exàmens teòrics hauran d'acreditar la realització del curs pràctic que establix el Reial Decret 259/2002, de 8 de març, del Ministeri de Foment, pel qual s'actualitzen les mesures de seguretat per a la utilització de les motos nàutiques.  
2.3 Els aspirants que no es presenten a les proves en el dia i l'hora assenyalats, excepte en els casos degudament justificats i lliurement apreciats pel tribunal, seran exclosos de la prova i perdran tots els seus drets a la convocatòria.  
2.4 Per a l'examen teòric de patró de iot s'ha de tindre el títol de patró d'embarcacions de recreació o, si és el cas, en tràmit d'expedició.  
2.5 Per a l'examen teòric de capità de iot s'ha d'estar en possessió del títol de patró de iot o, si és el cas, en tràmit d'expedició.  
Tercera. Presentació de sol·licituds  
3.1 Els candidats formalitzaran la seua inscripció segons els documents inclosos en el sobre de sol·licitud d'admissió a examen per a l'obtenció de títols per al govern d'embarcacions de recreació, que estarà disponible per al públic en el lloc detallat en la base 3.2.1 i en les oficines Prop.  
3.2 Les sol·licituds per a prendre part en les convocatòries es podran presentar:  
3.2.1 En el Centre de Desenvolupament Marítim de la Conselleria d'Infraestructures i Transport, situat en l'avinguda d'Aguilera, 1, 8a planta, 03003 Alacant. Telèfon: 49 732 69 08. Fax: 96 593 67 70.  
3.2.2 En els corresponents registres dels servicis centrals i territorials de les distintes conselleries i en qualsevol de les oficines Prop de la Generalitat Valenciana.  
3.2.3 En les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quarta. Documentació  
4.1 Junt amb les sol·licituds i dins dels terminis establits per a la seua presentació, els candidats han d'adjuntar en tots els casos:  
. Una fotografia.   
. Fotocòpia del document nacional d'identitat, i en cas que no siga espanyol, document acreditatiu de la personalitat.  
. Certificat mèdic oficial ajustat al quadre d'aptituds psicofísiques expedit d'acord amb la Resolució de 30 de desembre de 1997, de la Direcció General de la Marina Mercant, publicada en el Boletín Oficial del Estado de 9 de gener de 1998; o bé presentar una fotocòpia compulsada de la llicència de conducció acompanyada de l'informe d'un metge o diplomat en òptica en què es certifique que la persona interessada complix el criteri 1.3 de l'annex I de la resolució mencionada.  
No serà necessària la presentació del certificat mèdic, si la persona interessada acredita haver-lo presentat, en l'àmbit de competències de l'administració de la Generalitat Valenciana, dins del termini dels cinc anys anteriors amb una sol·licitud d'expedició d'alguna titulació regulada en l'Orde de 17 de juny de 1997, del Ministeri de Foment.   
. Autorització paterna o del tutor/a, o un altre document acreditatiu, per a aspirants d'edat compresa entre els 16 i 18 anys (sense complir).  
. Fotocòpia confrontada del títol o targeta d'identitat marítima de la titulació anterior. Les persones que opten als títols de Patró de Iot i Capità de Iot, i que no estiguen en possessió de la targeta de patró d'embarcacions de recreació i de patró de iot, respectivament, hauran de presentar fotocòpia compulsada del resguard de la tramitació. Les persones que hagen tramitat els mencionats títols en una altra comunitat autònoma, n'hauran de demostrar documentalment la possessió amb la presentació d'una fotocòpia confrontada de l'acreditació corresponent.  
Les persones que tinguen titulacions que puguen donar lloc a la convalidació d'assignatures, hauran de presentar fotocòpies confrontades.  
. Exemplar per a l'administració de l'imprés de pagament (mod. 046) d'accés a l'examen teòric per a l'obtenció de la titulació per al govern d'embarcacions de recreació, amb certificació mecànica o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005 que aprova el Text Refós de la Llei de Taxes de la Generalitat Valenciana, publicada en el Diari Oficial de la Generalitat Valenciana de 22 de març de 2005, segons es detalla a continuació:  
 Examen Expedició Renovació/ Examen  
Titulació teòric del títol convalidació pràctic  
Capità de iot 71,75 € 86,09 € 25,11 € 121,83 €  
Patró de iot 57,40 € 25,11 € 25,11 € 67,69 €  
Patró embarc. de recreació 43,04 € 25,11 € 25,11 € 47,38 €  
Patró navegació bàsica 43,04 € 25,11 € 25,11 € 40,61 €  
Patró moto nàutica A i B 42,21 € 24,62 € 24,62 € 39,82 €  
. En cap cas es podrà acumular el pagament de les distintes taxes indicades en el quadre anterior i s'ha d'efectuar únicament el pagament que corresponga al procediment administratiu que es pretenga iniciar.  
El pagament a l'entitat bancària no substituirà en cap cas el tràmit de presentació de la sol·licitud davant de l'administració dins del termini i en la forma prevista en estes bases.  
Cinquena. Termini de presentació de sol·licituds  
5.1 El termini de presentació de sol·licituds s'iniciarà, per a cada convocatòria, un mes natural abans de la data d'examen i acabarà per a cada convocatòria 10 dies naturals abans de la data indicada d'examen.  
5.2 No s'admetrà cap sol·licitud presentada fóra del termini establit.  
Sisena. Horari i lloc dels exàmens  
6.1 Els exàmens es realitzaran durant el divendres de vesprada i el dissabte de matí i/o de vesprada de les dates indicades en la base primera. Els horaris estaran en funció dels aspirants matriculats i la disponibilitat d'aules adequades. Els exàmens de capità de iot i patró de iot es realitzaran en jornades de divendres i dissabte, la resta de titulacions serà en horari de divendres o de dissabte.  
6.2 Els horaris i el lloc d'examen seran els anunciats pel president del tribunal en el tauler d'anuncis del Centre de Desenvolupament Marítim a Alacant situat en l'adreça mencionada en la base 3.2.1, en l'edifici Prop de València, situat en el carrer de Gregorio Gea, 27, i en l'edifici Prop de Castelló, situat en l'avinguda del Mar, 16. Així mateix, es publicarà en la pàgina web de la Conselleria d'Infraestructures i Transport, com a mínim amb una setmana d'antelació a la data de realització de l'examen, una vegada haja acabat el termini de presentació de sol·licituds.  
Setena. Desenvolupament de les proves  
7.1 El desenvolupament de les proves es regirà pel que establix l'Orde de 17 de juny de 1997, publicada en el Boletín Oficial del Estado, de 3 de juliol de 1997. S'adaptarà al programa establit en l'esmentada orde i en la Resolució de la Marina Mercant, de 30 de desembre de 1997, publicada en el Boletín Oficial del Estado de 9 de gener de 1998, així com en el Reial Decret 259/2002, de 8 de març, del Ministeri de Foment.  
7.2 Els aspirants hauran de presentar-se en el lloc de la realització de l'examen, amb el següent:  
. Document nacional d'identitat original i vigent, passaport o targeta de residència, a fi de poder entrar en les aules i fer l'examen. Així mateix, en qualsevol moment el tribunal podrà requerir als aspirants l'acreditació de la seua personalitat per mitjà de la presentació de qualsevol document oficial identificatiu.  
L'autoritat convocant, per si mateixa o a proposta del president del tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en què haja pogut incórrer l'aspirant, el qual podrà ser exclòs de la convocatòria en qualsevol moment si no complix els requisits.  
. Estris d'escriptura (llapis, bolígraf, goma d'esborrar, etc.), transportador nàutic, regle, escaire o cartabó, compàs, etcètera. Així mateix, s'autoritzarà l'ús de calculadores senzilles, però no es permetrà l'ús de calculadores científiques i/o programables, agendes electròniques, ni ordinadors personals.  
. Per als exàmens de capità de iot, hauran d'acudir proveïts de l'almanac nàutic de l'any en curs. Així mateix, i per a l'assignatura d'anglés, podran acudir proveïts del corresponent diccionari.  
Huitena. Tribunal  
8.1 El director del Centre de Desenvolupament Marítim nomena com a tribunal per a avaluar els exàmens esmentats els membres següents:  
Tribunal titular  
President: Francisco Pérez López  
Secretari: Emilio Antonio López Larrubia  
Vocals: José Manuel Sánchez Veiga  
Pedro Olano Codesido  
Tribunal suplent  
President: Pedro Marco Segura  
Secretari: Julio Marín Sánchez  
Vocals: Francisco José Sánchez Piqueras  
Tomás Vte. Varó Giner  
8.2 Els membres dels tribunals i el personal auxiliar d'examen tindran dret al pagament de les indemnitzacions per assistències, d'acord amb el que establixen el Decret 24/1997, d'11 de febrer, del Govern Valencià, i l'Orde de 23 de juliol de 1998, de la Conselleria d'Economia, Hisenda i Administració Pública, per la qual es desplega el dret anterior.  
Novena. Resultats i revisió d'exàmens  
9.1 Finalitzats els exàmens i una vegada realitzada la correcció pel tribunal, els resultats es publicaran en el tauler d'anuncis del Centre de Desenvolupament Marítim d'Alacant, així com en la pàgina web de la Generalitat Valenciana (www.cop.gva.es/cmarítimo), de la Conselleria d'Infraestructures i Transport.  
9.2 Els candidats disposaran de 10 dies hàbils, comptadors a partir del dia en què es facen públics les llistes de la convocatòria de què es tracte, per a presentar la sol·licitud de revisió d'examen.  
9.3 La sol·licitud de revisió d'examen teòric, que haurà de ser sol·licitada per la persona que ha realitzat l'examen, serà dirigida al president del tribunal i enviada on establix la base 3.2.1. En esta sol·licitud es farà constar el nom i cognoms de la persona que ha realitzat l'examen, el DNI, adreça i núm. de telèfon/fax, examen i/o assignatura de què es tracte, i data de la convocatòria.  
9.4 Contra els resultats de la revisió d'exàmens podrà interposar-se recurs d'alçada en el termini d'un mes, segons el que establix l'article 114 i següents de la Llei de Règim Jurídic de les Administracions Públiques i del Procediment Administratiu Comú, davant del secretari autonòmic d'Infraestructures i Transport.  
9.5 Ateses i resoltes les revisions d'exàmens, el tribunal elaborarà les actes definitives.  
9.6 Els exàmens es conservaran durant el termini de tres mesos, comptadors des de l'endemà de la data de la realització.  
Deu. Sol·licitud de títols i targetes d'identitat marítimes  
No hi ha termini establit per a les sol·licituds d'expedició, renovació i convalidació de títols, i estes es poden realitzar qualsevol dia hàbil, per al tràmit de les quals es presentarà la documentació següent:  
. Dos fotografies recents, amb nom, cognoms i número del document nacional d'identitat per darrere.  
. Fotocòpia del document nacional d'identitat o, en cas que no siga espanyol, document acreditatiu de la personalitat.  
. Certificat mèdic oficial ajustat al quadre d'aptituds psicofísiques expedit d'acord amb la Resolució de 30 de desembre de 1997, de la Direcció General de la Marina Mercant, publicada en el Boletín Oficial del Estado de 9 de gener de 1998; o bé presentar una fotocòpia compulsada de la llicència de conducció acompanyada de l'informe d'un metge o diplomat en òptica en què es certifique que la persona interessada complix el criteri 1.3 de l'annex I de la resolució mencionada.  
No serà necessària la presentació del certificat mèdic, si la persona interessada acredita haver-lo presentat, en l'àmbit de competències de l'administració de la Generalitat Valenciana, dins del termini dels cinc anys anteriors amb una sol·licitud d'expedició d'alguna titulació regulada en l'Orde de 17 de juny de 1997, del Ministeri de Foment.   
. Fotocòpia confrontada del títol o targeta d'identitat marítima de la titulació anterior. Les persones que opten als títols de Patró de Iot i Capità de Iot, i que no estiguen en possessió de la targeta de patró d'embarcacions de recreació i de patró de iot respectivament, hauran de presentar fotocòpia compulsada del resguard de la seua tramitació. Les persones que hagen tramitat els mencionat títols en una altra comunitat autònoma, n'hauran de demostrar documentalment la possessió amb la presentació d'una fotocòpia confrontada de l'acreditació corresponent.  
Les persones que tinguen titulacions que puguen donar lloc a convalidació d'assignatures, hauran de presentar fotocòpies confrontades.  
. Exemplar per a l'administració de l'imprés de pagament (mod. 046) per a l'expedició dels títols per al govern d'embarcacions de recreació, amb certificació mecànica o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005 que aprova el Text Refós de la Llei de Taxes de la Generalitat Valenciana publicada en el Diari Oficial de la Generalitat Valenciana de 22 de març de 2005, segons el quadre de la base quarta d'esta orde.  
València, 30 de gener de 2006.. El director del Centre de Desenvolupament Marítim: Francisco Pérez López.